CELEX: 62016TN0458
Language: hu
Date: 2016-07-28 00:00:00
Title: T-458/16. sz. ügy: 2016. július 28-án benyújtott kereset – Acquafarm kontra Bizottság

14.11.2016   
            
            
               HU
            
            
               Az Európai Unió Hivatalos Lapja
            
            
               C 419/47
            
         2016. július 28-án benyújtott kereset – Acquafarm kontra Bizottság
   (T-458/16. sz. ügy)
   (2016/C 419/63)
   Az eljárás nyelve: spanyol
   
      Felek
   
   
      Felperes: Acquafarm. SL (Huelva, Spanyolország) (képviselő: A. Pérez Moreno ügyvéd)
   
      Alperes: Európai Bizottság
   
      Kérelmek
   
   A felperes azt kéri a Törvényszéktől, hogy térítsék meg a Gibraleónban (Huelva) található akvakultúra létesítménnyel kapcsolatos közigazgatási cselekmény összehangolatlansága által neki okozott kárt, amely cselekmény súlyosan sérti az e szervezetben keltett jogos bizalmat, amikor is támogatásokat nyújtanak számára egy akvakultúra projekt végrehajtásához, amelyet az Európai Unió ezzel párhuzamosan végrehajthatatlanná tesz azzal, hogy megtiltja azon faj exportját, amelynek tenyésztése céljából a létesítmény üzemel.
   
      Jogalapok és fontosabb érvek
   
   A jelen eljárás felperese az akvakultúrával kapcsolatos kutatással, innovációval és ipari fejlesztéssel foglalkozó vállalkozás, amelyet 2004-ben hoztak létre a Cherax Cuadricarnatus (ausztrál kékrák) nevelésére és forgalmazására szolgáló akvakultúra tenyészettel kapcsolatos projekt végrehajtására. Ez a projekt megkapta a vonatkozó támogatást az Európai Uniótól az Európai Halászati Alapról szóló 1198/2006/EK tanácsi rendelet végrehajtására vonatkozó részletes szabályok megállapításáról szóló, 2007. március 26-i 498/2007/EK bizottsági rendelet (HL 2007 L 120., 1. o.) rendelkezései értelmében.
   Keresete alátámasztása érdekében a felperes az Európai Unió működéséről szóló Szerződés 340. cikkére hivatkozik, és ezzel kapcsolatban a közigazgatási felelősségre vonatkozó spanyol jogra az alkotmány 106. cikkére, valamint a közigazgatási szervek és a közigazgatási eljárás jogrendszeréről szóló, 1992. november 26-i 30. sz. törvény 139. és azt követő cikkeire utal.
   E tekintetben a felperes a következőket állítja:
   
               —
            
            
               A kapott támogatás az akvakultúra ipar kiépítésére lett szánva, mivel soha nem került megakadályozásra sem az említett támogatásokkal megvalósított projekt végrehajtása, sem pedig a végrehajtott befektetések.
            
         
               —
            
            
               Amikor a projekt a végleges végrehajtás szakaszában volt, a vállalkozást Ausztráliából értesítették, hogy a 2006/88/EK tanácsi irányelvnek a tenyésztett víziállatok és az azokból származó termékek forgalomba hozatalára és közösségi behozatalára vonatkozó feltételek és bizonyítványkiállítási követelmények tekintetében történő végrehajtásáról és a kórokozó-átvivő fajok jegyzékének meghatározásáról szóló, 2008. december 12-i 1251/2008/EK bizottsági rendeletben (HL 2008 L 333., 41. o.) előírtak értelmében nem lehetséges a nevezett faj bevitele az Európai Unióba.
            
         
               —
            
            
               E körülmények között a vállalkozás többféle kárt is szenvedett, amint azt az előterjesztett bizonyítékok is alátámasztják, amely károk összege eléri az ötmillió eurót.